Foto: Lluis Gene | Agence France-Presse Madridning “Real” klubi Ispaniya chempionatining 36-turida mehmonda “Barselona” bilan uchrashuvda 2:2 hisobidagi durang natijaga erishdi. Madridliklar bosh murabbiysi Zinedin Zidan “Barsa”ning uy maydoni “Kamp Nou”dagi ilk 4 ta o‘yinining birortasida yutqazmagan tarixdagi birinchi murabbiyga aylandi. “Qaymoqranglilar” fransuz murabbiyligi ostida raqib maydonida 2 marta durang natija (2:2, 1:1) qayd qilishgan va 2 marta g‘alabaga (3:1, 2:1) erishishgan.